Ganon
Esiintymiset peleissä > The Legend of Zelda -pelit

The Legend of Zeldassa Ganon on pelin loppuvastus, joka näyttää vaaleansiniseltä sian ja gorillan yhdistelmältä. Link voi tuhota Ganonin käyttämällä miekkaa ja hopeanuolia. The Adventure of Linkin tarinassa kerrotaan, että Ganonin henkiinherättämiseen tarvitaan hänen voittajansa, Linkin verta. Ganonin yhä Hyrulessa vaikuttavat kätyrit pyrkivät tämän vuoksi nappaamaan Linkin uhratakseen hänet. Prinsessa Zelda nukkuu maagista unta, ja pystyäkseen herättämään tämän on Linkin pystyttävä löytämään piilotettu rohkeuden Triforce. Linkin epäonnistuessa tehtävässään Ganon ilmestyy pelin loppuruutuun, jossa kerrotaan tämän palanneen onnistuneesti Hyruleen.
A Link to the Pastissa Ganon on lukittu Pyhään valtakuntaan (peli mainitsee paikan nimenä Pimeä maailma), josta onnistuu ohjaamaan Hyrulessa toimivaa palvelijaansa Agahnimia. Agahnim kerää neitoja, jotka ovat seitsemän viisaan miehen jälkeläisiä, avatakseen rituaalissa portin Hyrulen ja Pimeän maailman välille. Link siirtyy Pimeään maailmaan, jossa taistelee lopuksi Ganonia vastaan The Legend of Zeldan tapaan.
Ocarina of Timessä ihmisenhahmoinen Ganon saa Triforcen käsiinsä ja hallitsee Hyrulea seitsemän vuotta. Hävittyään taistelussa Linkille ja Zeldalle hän muuttuu siankasvoiseksi hirviöksi. Peleissä Oracle of Ages ja Oracle of Seasons Ganon ilmestyy salaisena loppuvastuksena pelatessa kumpaa tahansa peliä toisen pelin läpipelaamisesta saadulla salasanalla. Twinrova yrittää herättää Ganonin henkiin uhraamalla Zeldan. Rituaali epäonnistuu ja Ganon inkarnoituu mielettömänä hirviönä.
Ocarina of Timen metsätemppelissä Ganondorf asettaa Linkiä vastaan Phantom Ganonin, joka on Ganondorfin aave. Phantom Ganon tavataan myös Wind Wakerissa.
The Wind Wakerin Ganon elää Forsaken Fortressissa punoen näkymättömiä juoniaan. Four Swords Adventuresin tapahtumat paljastuvat lopuksi Ganonin aiheuttamiseksi ja Link ja Zelda joutuvat taistelemaan tätä vastaan.
Ganon esiintyy jälleen viimeisenä vastustajana Twilight Princessissä. Ocarina of Timen tapahtumien jälkeen kuusi viisasta yrittivät teloittaa Ganondorfin, mutta voiman Triforce hänen kädessään esti häntä kuolemasta, joten viisaat häätivät hänet Iltahämärän ulottuvuuteen, jossa Ganondorf antoi voimansa Iltahämärän kuninkaallisen perheen palvelijalle, Zantille, joka muutti Iltahämärän prinsessan Midnan pieneksi demonin näköiseksi olioksi. Pelissä Link joutuu susimuodossaan taistelemaan suuren karjun muodossa esiintyvää Ganonia vastaan, ja tämän jälkeen kohtaamaan Ganondorfin hevosen selässä ja miekkakaksintaistelussa.
Ganonia itseään ei nähdä pelissä The Legend of Zelda: Skyward Sword, mutta peli antaa joitain viitteitä Ganonin alkuperästä. Skyward Sword sijoittuu pelisarjan kronologisessa järjestyksessä ensimmäiseksi, ja Ganon ei nähtävästi ole vielä syntynyt pelin tapahtumien aikana. Pelin viimeisenä vihollisena esiintyvä muinainen pahuus, demonikuningas Demise sanoo ennen kuolemaansa, että hänen vihansa ei koskaan kuole, ja tulee syntymään uudelleen ja vainoamaan ikuisesti Linkin ja Zeldan jälkeläisiä. On hyvin mahdollista, että Ganon on juuri Demisen pahuuden uudelleensyntynyt muoto.
Tuoreimmassa sarjan pelissä The Legend of Zelda: Breath of the Wild esiintyy loppuvastuksena Ganonin uudempi inkarnaatio, joka toimii nimellä Calamity Ganon.